ระเบียบกรมการขนส่งทางบกระเบียบกรมการขนส่งทางบกว่าด้วยการชำระภาษีรถประจำปีต่างสำนักงานในส่วนภูมิภาคพ.ศ.๒๕๔๔ เพื่อให้การปฏิบัติงานเกี่ยวกับการชำระภาษีรถประจำปีสำหรับรถที่จดทะเบียนตามพระราชบัญญัติรถยนตร์พ.ศ. ๒๕๒๒ เป็นไปด้วยความเรียบร้อย เหมาะสมและอำนวยความสะดวกแก่เจ้าของรถหรือผู้ใช้บริการให้สามารถขอชำระภาษีประจำปีได้สะดวก รวดเร็วอันจะส่งผลให้การจัดเก็บภาษีรถประจำปีเป็นไปอย่างมีประสิทธิภาพยิ่งขึ้นกรมการขนส่งทางบกจึงวางระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบกรมการขนส่งทางบกว่าด้วยการชำระภาษีรถ ประจำปีต่างสำนักงานในส่วนภูมิภาค พ.ศ. ๒๕๔๔ข้อ ๒[๑] ระเบียบนี้ให้ใช้บังคับตั้งแต่วันที่ ๑๕ตุลาคม ๒๕๔๔ เป็นต้นไปข้อ ๓ บรรดาระเบียบ คำสั่งหรือหนังสืออื่นใดที่ขัดหรือแย้งกับระเบียบนี้ให้ใช้ระเบียบนี้แทนข้อ ๔รถที่จะขอชำระภาษีประจำปีต่างสำนักงานได้ต้องเป็นรถที่จดทะเบียนตามกฎหมายว่าด้วยรถยนตร์และจดทะเบียนอยู่ในเขตจังหวัดเดียวกันรถที่จดทะเบียนโดยสำนักงานขนส่งจังหวัดยะลาสาขาอำเภอเบตง ให้ถือว่าเป็นรถอยู่ในเขตจังหวัดยะลาด้วยข้อ ๕ผู้ใดประสงค์จะขอชำระภาษีรถประจำปีต่างสำนักงานให้แจ้งความจำนงขอดำเนินการพร้อมด้วยหลักฐานดังต่อไปนี้๕.๑ ใบคู่มือจดทะเบียนรถ๕.๒[๒]หลักฐานการเอาประกันภัยตามพระราชบัญญัติคุ้มครองผู้ประสบภัยจากรถ พ.ศ. ๒๕๓๕ที่ยังไม่สิ้นอายุ๕.๓หลักฐานการตรวจสภาพรถเฉพาะรถที่นายทะเบียนประกาศกำหนดให้ต้องตรวจสภาพก่อนเสียภาษีรถประจำปีข้อ ๖ ให้สำนักงานขนส่งจังหวัดหรือสำนักงานขนส่งจังหวัดสาขาแล้วแต่กรณีที่รับชำระภาษีแทนดำเนินการตามขั้นตอนดังนี้๖.๑ ขั้นตอนการรับชำระภาษีรถประจำปี(๑) ตรวจสอบหลักฐานให้ครบถ้วนและจัดเก็บเงินค่าภาษีรถประจำปี เงินเพิ่มและค่าธรรมเนียมใบคู่มือจดทะเบียนรถ(ถ้ามี) พร้อมออกใบเสร็จรับเงินให้แก่เจ้าของรถ(๒)บันทึกรายการเสียภาษีและประทับตราข้อความชื่อย่อและรหัสของสำนักงานขนส่งที่รับชำระภาษีแทนตามที่กำหนดในข้อ๘ คร่อมระหว่างช่องรายการค่าภาษีและเงินเพิ่ม ลงในใบคู่มือจดทะเบียนรถในกรณีที่ได้ออกใบคู่มือจดทะเบียนรถใหม่แทนฉบับเดิมที่รายการเต็มให้บันทึกข้อความลงในใบคู่มือจดทะเบียนรถในช่องรายการบันทึกเจ้าหน้าที่ว่าออกใบคู่มือจดทะเบียนรถใหม่แทนฉบับเดิมที่รายการเต็ม โดยสขจ./สขข. .....................และให้นายทะเบียนลงชื่อกำกับพร้อมประทับตรายางชื่อสกุลไว้ด้วย(๓) จ่ายใบคู่มือจดทะเบียนรถและเครื่องหมายการเสียภาษีประจำปีให้แก่ผู้ขอเสียภาษี๖.๒ขั้นตอนการปฏิบัติงานภายหลังรับชำระภาษีรถประจำปี(๑)จัดทำแบบรายงานการรับชำระภาษีรถประจำปีต่างสำนักงานตามแบบแนบท้ายแบบที่ ๑ส่งให้สำนักงานขนส่งจังหวัดหรือสำนักงานขนส่งจังหวัดสาขาที่รถนั้นอยู่ในเขตความรับผิดชอบแล้วแต่กรณี เพื่อตรวจสอบและบันทึกรายการลงในต้นทะเบียนต่อไปโดยจัดเก็บสำเนาไว้เป็นหลักฐานด้วย(๒) รวบรวมและนำส่งแบบรายงานฯในวันทำการแรกของสัปดาห์ข้อ ๗ให้สำนักงานขนส่งจังหวัดหรือสำนักงานขนส่งจังหวัดสาขาที่รถนั้นอยู่ในเขตความรับผิดชอบแล้วแต่กรณี ดำเนินการตามขั้นตอนดังนี้๗.๑รับแบบรายงานการชำระภาษีรถประจำปีต่างสำนักงาน แล้วตรวจสอบความถูกต้องทันที๗.๒ปรับปรุงข้อมูลรายการภาษีในต้นทะเบียนด้วยเครื่องคอมพิวเตอร์และบันทึกคัดลอกรายการเสียภาษีจากแบบรายงานฯที่ได้รับ โดยประทับตราข้อความชื่อย่อและรหัสของสำนักงานขนส่งที่รับชำระภาษีแทนตามที่กำหนดในข้อ๘ คร่อมระหว่างช่องรายการค่าภาษีและเงินเพิ่มลงในต้นทะเบียนแล้วได้ผู้บันทึกลงลายมือชื่อไว้พร้อมทั้งให้นายทะเบียนลงชื่อกำกับพร้อมประทับตราชื่อสกุลไว้ด้วยในกรณีสำนักงานขนส่งจังหวัดหรือสำนักงานขนส่งจังหวัดสาขาที่รับชำระภาษีแทนได้ออกใบคู่มือจดทะเบียนรถฉบับใหม่ด้วย ให้ดำเนินการบันทึกรายการลงในต้นทะเบียนว่าออกใบคู่มือจดทะเบียนรถใหม่แทนฉบับเดิมที่รายการเต็มโดยสขจ./สขข...................และให้นายทะเบียนลงนามกำกับพร้อมประทับตรายางชื่อสกุลไว้ด้วย๗.๓ การปรับปรุงข้อมูลรายการในต้นทะเบียนจะต้องดำเนินการให้แล้วเสร็จภายในวันที่ได้รับแบบรายงานการรับชำระภาษีรถประจำปีต่างสำนักงานหรือในวันทำการรุ่งขึ้นเป็นอย่างช้าและรายงานผลให้ผู้บังคับบัญชาระดับหัวหน้างานขึ้นไปทราบทุกครั้ง๗.๔จัดเก็บแบบรายงานการรับชำระภาษีประจำปีที่ได้รับไว้เป็นหลักฐานเพื่อการตรวจสอบความถูกต้องในโอกาสต่อไป๗.๕ในกรณีตรวจสอบพบว่าจำนวนเงินที่จัดเก็บภาษีไว้มากกว่าจำนวนเงินค่าภาษีที่เจ้าของรถต้องชำระให้จัดทำหนังสือแจ้งให้เจ้าของรถทราบว่าได้มีการชำระเงินค่าภาษีไว้เกินกว่าจำนวนเงินค่าภาษีที่จะต้องจัดเก็บตามแบบแนบท้ายแบบที่๒เพื่อให้เจ้าของรถนำหนังสือที่ได้รับแจ้งดังกล่าวมายื่นเรื่องขอรับเงินค่าภาษีประจำปีที่ชำระไว้เกินคืนที่สำนักงานขนส่งที่รถนั้นอยู่ในเขตความรับผิดชอบหรือสำนักงานขนส่งที่รับชำระภาษีแทน๗.๖ ในกรณีตรวจสอบพบว่าจำนวนเงินที่จัดเก็บภาษีไว้น้อยกว่าจำนวนเงินค่าภาษีที่เจ้าของรถต้องชำระให้จัดทำหนังสือแจ้งให้เจ้าของรถทราบว่าได้มีการชำระภาษีไว้ต่ำกว่าเงินค่าภาษีที่จะต้องจัดเก็บตามแบบแนบท้ายแบบที่๓ พร้อมสำเนาหนังสือส่งให้สำนักงานขนส่งที่รับชำระภาษีแทนเพื่อให้เร่งรัดติดตามการจัดเก็บต่อไปข้อ ๘ การกำหนดตัวอักษรชื่อย่อและรหัสของสำนักงานขนส่งจังหวัดหรือสำนักงานขนส่งจังหวัดสาขาให้กำหนดดังนี้๘.๑ กรณีสำนักงานขนส่งจังหวัด ให้ใช้ตัวอักษร ๒ตัว ที่กำหนดไว้เป็นชื่อย่อของจังหวัดเว้นแต่จังหวัดใดมีสำนักงานขนส่งจังหวัดตั้งอยู่เกินกว่า ๑ แห่ง ให้ใช้ตัวอักษร ๒ตัวที่กำหนดไว้เป็นชื่อย่อของจังหวัดตามด้วยหมายเลขลำดับสำนักงานขนส่งจังหวัดที่เปิดดำเนินการตั้งแต่ลำดับแรกจนถึงลำดับสุดท้ายโดยเริ่มจากหมายเลข๑ เป็นต้นไปตัวอย่างสำนักงานขนส่งจังหวัดปทุมธานี ใช้ข้อความว่าปท. รับชำระแทนสำนักงานขนส่งจังหวัดเชียงราย ใช้ข้อความว่าชร. รับชำระแทนสำนักงานขนส่งจังหวัดพิษณุโลก ใช้ข้อความว่าพล.๑ รับชำระแทนแห่งที่ ๑สำนักงานขนส่งจังหวัดพิษณุโลก ใช้ข้อความว่าพล.๒ รับชำระแทนแห่งที่ ๒สำนักงานขนส่งจังหวัดเชียงใหม่ ใช้ข้อความว่าชม.๑ รับชำระแทนแห่งที่ ๑สำนักงานขนส่งจังหวัดเชียงใหม่ ใช้ข้อความว่าชม.๒ รับชำระแทนแห่งที่ ๒๘.๒กรณีสำนักงานขนส่งจังหวัดสาขา ให้ใช้ตัวอักษร ๒ตัวที่กำหนดไว้เป็นชื่อย่อของจังหวัดตามด้วยวงเล็บ ()ซึ่งระบุหมายเลขลำดับสำนักงานขนส่งจังหวัดสาขาที่เปิดดำเนินการตั้งแต่ลำดับแรกจนถึงลำดับสุดท้ายโดยเริ่มจากหมายเลข๑ เป็นต้นไปตัวอย่างสำนักงานขนส่งจังหวัดนครราชสีมา ใช้ข้อความว่านม.(๑) รับชำระแทนสาขาอำเภอปากช่องสำนักงานขนส่งจังหวัดนครราชสีมา ใช้ข้อความว่านม.(๒) รับชำระแทนสาขาอำเภอบัวใหญ่สำนักงานขนส่งจังหวัดนครราชสีมา ใช้ข้อความว่านม.(๓) รับชำระแทนสาขาอำเภอสีคิ้วข้อ ๙ให้สำนักงานขนส่งจังหวัดดำเนินการออกคำสั่งนายทะเบียนจังหวัดมอบหมายหน้าที่ความรับผิดชอบให้ข้าราชการในการรับชำระภาษีรถประจำปีต่างสำนักงานและให้สำนักงานขนส่งจังหวัดหรือสำนักงานขนส่งจังหวัดสาขามีคำสั่งกำหนดตัวบุคคลผู้รับผิดชอบในการควบคุมตรวจสอบและติดตามการปรับปรุงข้อมูลเกี่ยวกับการดำเนินการดังกล่าวทั้งในระบบคอมพิวเตอร์และเอกสารต้นทะเบียนโดยกำหนดให้มีการตรวจสอบเป็นระยะๆ ตามที่เห็นสมควร ทั้งนี้ เพื่อให้การปรับปรุงข้อมูลเป็นปัจจุบันอยู่เสมอข้อ๑๐ให้รองอธิบดี (ฝ่ายปฏิบัติการ) กรมการขนส่งทางบก รักษาการตามระเบียบนี้ประกาศ ณ วันที่ ๒๗ กันยายน พ.ศ. ๒๕๔๔ปรีชาออประเสริฐอธิบดีกรมการขนส่งทางบก[เอกสารแนบท้าย]๑.แบบรายงานการรับชำระภาษีรถประจำปีต่างสำนักงาน (แบบที่ 1)๒.หนังสือขอคืนเงินค่าภาษีรถที่ชำระไว้เกิน (แบบที่ 2)๓. หนังสือขอให้ชำระค่าภาษีประจำปีเพิ่มเติม(แบบที่ 3)ระเบียบกรมการขนส่งทางบกว่าด้วยการชำระภาษีรถประจำปีต่างสำนักงานในส่วนภูมิภาค (ฉบับที่ ๒) พ.ศ. ๒๕๔๗[๓]ระเบียบกรมการขนส่งทางบกว่าด้วยการชำระภาษีรถประจำปีต่างสำนักงานในส่วนภูมิภาค (ฉบับที่ ๓) พ.ศ. ๒๕๔๗[๔]ดลธี/พิมพ์๑๘กันยายน ๕๐ณัฐดนัย/ปฐมพร/ตรวจ๒ตุลาคม ๒๕๕๐ปฐมพร/อัปเดท๔ตุลาคม ๒๕๕๐[๑]ราชกิจจานุเบกษาเล่ม ๑๑๘/ตอนพิเศษ ๑๒๘ ง/หน้า ๒๗/๒๔ ธันวาคม ๒๕๔๔[๒]ข้อ ๕.๒ แก้ไขเพิ่มเติมโดยระเบียบกรมการขนส่งทางบกว่าด้วยการชำระภาษีรถประจำปีต่างสำนักงานในส่วนภูมิภาค (ฉบับที่ ๓) พ.ศ. ๒๕๔๗[๓]ราชกิจจานุเบกษา เล่ม ๑๒๑/ตอนที่ ๘๓ ง/หน้า ๑๗๘/๑๔ ตุลาคม ๒๕๔๗[๔]ราชกิจจานุเบกษา เล่ม ๑๒๑/ตอนพิเศษ ๑๒๕ ง/หน้า ๒๑/๕ พฤศจิกายน ๒๕๔๗